Vegagerðin biður ökumenn um að sýna fyllstu tillitsemi gagnvart snjómoksturstækjum sem eru á ferðum á helstu þjóðvegum . Vetrarfærð er nú um allt land en þó er fært um alla helstu vegi Vesturlands . Hálka er á öllum helstu leiðum landsins , skafrenningur og éljagangur er í öllum landshlutum þó minnst á Suðurlandi . Þá hefur Vegagerðin aflétt öllum öxulþungatakmörkunum sem settar voru vikurnar fyrir jól vegna aurbleytu . Það eru hálkublettir á Reykjanesbraut og hálkublettir og skafrenningur á Hellisheiði og hálka og skafrenningur í Þrengslum . Mikil snjókoma er á Norðurlandi og aðallega í kringum Húsavík og Mývatn . Ófært er á eftirtöldum heiðum : Hrafnseyrarheiði , Dynjandisheiði og Eyrarfjalli á Vestfjörðum , Breiðdalsheiði og Öxi á Austurlandi .